钦定古今图书集成/明伦汇编/氏族典/第568卷 > 《凌迪知万姓统谱》 > 虞丘进
## 钦定古今图书集成/明伦汇编/氏族典/第568卷 > 《凌迪知万姓统谱》 > 虞丘进

按《宋书》，“虞丘进，字豫之，东海剡人也。少时随谢元讨
苻坚有功，封关内侯。元兴三年，从平京城，定京邑，除
燕国内史。义熙二年，除龙骧将军，封龙川县五等侯，
除鄱阳太守。八年，除宁蛮护军，寻阳太守。从征刘毅，
事平，补太尉行参军，寻加振威将军。九年，以前后功，
封望蔡县男，加龙骧将军。讨司马休之，又有战功。军”
还，除辅国将军，除秦郡太守，督陈留郡事。元熙二年，
为高祖第四子义康右将军司马。永初二年，迁太子
右卫率。明年，卒官，进爵为子。子耕嗣。耕卒，子袭祖嗣。
袭祖卒，世宝嗣。齐受禅，国除

周